U-I-223/05
Natisni
Opravilna št.:
U-I-223/05
Datum odločitve:
18. 1. 2007
ECLI:
ECLI:SI:USRS:2007:U.I.223.05
Akt:
Zakon o organizaciji in financiranju vzgoje in izobraževanja (Uradni list RS, št. 98/05 – ur. p. b. in 129/06) (ZOFVI-F), 6. odst. 53. čl.
Izrek:
Postopek za oceno ustavnosti šestega odstavka 53. člena Zakona o organizaciji in financiranju vzgoje in izobraževanja (Uradni list RS, št. 98/05 – ur. p. b. in 129/06) se ustavi.
Evidenčni stavek:
Vlagatelj zahteve za oceno ustavnosti zakona, ki je prenehal veljati,  nima  pravovarstvene potrebe, če ne izkaže, da bi bilo z morebitno ugoditvijo zahtevi mogoče odpraviti posledice neustavnosti .
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Občina Radovljica
Datum vloge:
14. 7. 2005
Vrsta odločitve:
sklep
Vrsta rešitve:
ustavitev
Dokument:
US27067
Dokument v PDF obliki:
U-I-223-05.pdf
99 KB
Prenesite datoteko
U-I-223/05-6
18. 1. 2007
SKLEP
Ustavno sodišče je v postopku za oceno ustavnosti, začetem z zahtevo Občine Radovljica, ki jo zastopa župan, na seji 18. januarja 2007
sklenilo:
Postopek za oceno ustavnosti šestega odstavka 53. člena Zakona o organizaciji in financiranju vzgoje in izobraževanja (Uradni list RS, št. 98/05 – ur. p. b. in 129/06) se ustavi.
Obrazložitev
1. Predlagateljica kot ustanoviteljica javnega vrtca Radovljica izpodbija v izreku navedeno določbo, ker naj bi bila v nasprotju s 140. in 153. členom Ustave. Kljub dejstvu, da sama zagotavlja sredstva za delovanje vrtca, naj ne bi mogla vplivati na imenovanje oziroma na razrešitev  ravnatelja, ki zavod vodi in razpolaga s finančnimi sredstvi. Ravnatelja namreč imenuje in razrešuje svet javnega zavoda, sestavljen iz treh predstavnikov ustanovitelja, petih predstavnikov delavcev in treh predstavnikov staršev, k imenovanju pa daje soglasje pristojni minister. Tako občina na odločitve o imenovanju ali razrešitvi nima nobenega vpliva, saj naj v teh postopkih glede na število svojih predstavnikov v svetu zavoda ne bi mogla uveljaviti mnenja lokalne skupnosti, ki ga svet zavoda pred imenovanjem ravnatelja sicer mora pridobiti.
2. Med postopkom za oceno ustavnosti je bil uveljavljen Zakon o spremembah in dopolnitvah Zakona o organizaciji in financiranju vzgoje in izobraževanja (Uradni list RS, št. 129/06 – ZOFVI-F), ki je spremenil postopek imenovanja ravnateljev javnih vzgojno-izobraževalnih zavodov tako, da je  izpodbijana določba prenehala veljati.
3. Ker je zakonska ureditev, ki jo je predlagateljica izpodbijala, prenehala veljati, jo je Ustavno sodišče v skladu s 47. členom Zakona o Ustavnem sodišču (Uradni list RS, št. 15/94 – v nadaljevanju ZUstS) pozvalo, naj se izjavi, ali vztraja pri vloženi zahtevi, oziroma naj pojasni, kako bi se v primeru ugotovitve, da izpodbijana določba ZOFVI ni bila v skladu z Ustavo, izboljšal njen položaj. Hkrati je bila tudi opozorjena, da Ustavno sodišče lahko postopek ustavi, če v danem roku ne bo dala zahtevanih pojasnil.
4. Ker predlagateljica ni odgovorila, je Ustavno sodišče postopek ustavilo.
C.
5. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: podpredsednica dr. Mirjam Škrk ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, Jože Tratnik in dr. Dragica Wedam Lukić. Sklep je sprejelo soglasno.
Podpredsednica
dr. Mirjam Škrk